tomron87/hebrew-wikipedia-sentences-corpus huggingface dataset:
בחוברת X-Men #98 (אפריל 1976), ניתוח ביולוגי של וולברין הראה שוולברין שונה בצורה מסוימת משאר האקס-מן, וב-X-Men #103 וולברין אומר שהוא אינו מאמין בלפרקונים, והלפרקון עונה לו: "ואולי גם לפרקונים לא מאמינים בגרגרנים מדברים."
במאמר על התפתחותו של וולברין שנכלל בהדפסה המחודשת של הענק הירוק #180-181, שנקראה Incredible Hulk and Wolverine, מופיע ציטוט של קוקראם שאמר שהוא שקל את הרעיון לפיו הוד התפתחותו שיחק תפקיד חשוב בהפיכתו של וולברין לבן-אנוש.
הכותב ויין רצה שוולברין יהיה בגילו של מבוגר צעיר, עם כוח על-אנושי וזריזות דומה לשל ספיידרמן.
זה השתנה כשויין ראה את וולברין בלי המסכה כמבוגר שעיר בן 40 שצייר קוקראם.
ויין תכנן במקור שהטופרים ישלפו מחלק בכפפותיו של וולברין, וגם הכפפות וגם הטופרים יהיו עשויים מאדמנטיום.
כריס קלרמונט לבסוף חשף שהטופרים היו חלק מגופו של וולברין ב-X-Men #98 (אפריל 1976).
הכותב ג'ף לואב השתמש ברעיון הזה למקור של וולברין בקומיקסים אחרים ביקום מארוול, וכתב על חיות פרא מוטאנטיות שהפכו לצורות חיים מפותחות.
הרעיון השני למקורו של וולברין
ג'ון ביירן אמר בראיונות ובאתרו שהוא צייר פרצוף אפשרי לוולברין, אבל אחר-כך גילה שדייב קוקראם כבר צייר אותו ללא מסכתו ב-X-Men #98 (אפריל 1976), הרבה לפני שביירן היה המאייר הראשי של הסדרה.
מאוחר יותר, ביירן השתמש באיור בשביל פניו של סייברטות', יריב של מומחה אמנויות לחימה וגיבור-העל איירון פיסט, שעל מעלליו כתב כריס קלרמונט.
לביירן עלה הרעיון שסייברטות' יהיה אביו של וולברין.
ביחד, קלרמונט וביירן תכננו שגילו של וולברין יהיה בסביבות גיל שישים, ושהוא שירת במלחמת העולם השנייה לאחר שברח מסייברטות', שהיה בן 120 לערך.
התוכנית כללה התרסקות כמעט מוחלטת של וולברין בתאונה.
וולברין היה מגלה, בניסיונו לעמוד, שיכולת הריפוי העצמי שלו אינה עובדת על עצמות, ורגליו ישברו באופן מיידי.
לאחר מכן הוא מבלה מעל לעשור במיטת בית חולים, ודעתו כמעט נטרפת עליו, עד שהממשלה הקנדית ניגשת אליו עם הרעיון להחליף את שלדו, כל פעם עצם אחת, עם עצמות העשויות מאדמנטיום, כשהטפרים היו הפתעה לוולברין.
גם ברעיון זה למקורו של וולברין אף-פעם לא השתמשו.
כפי שהוצג בסדרת Origin שיצאה בשנים 2001 עד 2002, וולברין נולד בשם ג'יימס האולט באלברטה שבקנדה, בשנות השמונים המאוחרות של המאה ה-19 (בסביבות שנת 1880), לבעלי חווה עשירים בשם ג'ון ואליזבת האולט.
למרות זאת, כפי שהסדרה והסיפור Wolverine Goes to Hell חושפים, הוא הילד הבלתי חוקי של שומר האדמות של משפחת האולט, תומאס לוגאן.
לאחר שתומאס מסולק מאדמות האולט בשל פעולות אלימות של בנו האחר, הנקרא דוג (בעברית: כלב), הוא חוזר לאחוזה והורג את ג'ון האולט.
כנקמה, ג'יימס הצעיר הורג את תומאס עם טופרי עצם שיוצאים מאחורי כפות ידיו מרוב כעס.
אמו מסלקת אותו מביתה ומנדה אותו, ואחרי כן מתאבדת.
סבו מסלק אותו יחד עם חברתו מילדות, רוז או'הרה.
ג'יימס מתבגר במושבת כרייה ביוקון תחת השם "לוגאן".
לאחר שהרג בטעות את רוז עם טופריו, לוגאן עוזב את המושבה וחיי זמן מסוים באזורי הפרא לצד להקת זאבים עד לרגע שבו הוא חוזר לציוויליזציה, וחי עם השבט האינדיאני "רגל-שחורה".
לאחר מותה של אהובתו האינדיאנית סילבר פוקס בידיו של סייברטות', שהועסק על ידי ארגון היד.
הוא מובל לצבא הקנדי במהלך מלחמת העולם הראשונה, וצורף לחטיבת השטן, שם פוגש את סייבר.
אחרי כן לוגאן מבלה קצת זמן באומה הבדיונית מדריפור, לפני שהוא מתיישב ביפן.
שם, הוא נישא לאיטסו אקיהירו, שיולדת לו את בנו, דאקן, עובדה שלוגאן ידע עליה רק שנים לאחר מכן.
אחרי מספר תקריות, לוגאן נמלט לקנדה, אך כדי להשיג נקמה נסע מספר פעמים לעיר שאנגחאי בסין.
בסביבות שנת 1921, לוגאן מחליט להגר למקסיקו, שם נכלא בעקבות כוחו, והואשם בגנבת סוסים.
אולם, לוגאן מתחבר לרייבן דארקהולם, מוטאנטית בעלת יכולת שינוי צורה, והשניים נמלטים מכיתת יורים ומוצאים מקלט בקנזס סיטי.
בקנזס סיטי, מיסטיק מצרפת את לוגאן לצוות מיוחד שלה, בטענה שיוכל להועיל כשהצוות יצא לשדוד בנק.
לוגאן, על אף שהביע את הסתייגותו, עזר והסכים, אך דיווח למשטרה, ועזר להם להרוג את צוותה של מיסטיק.
וולברין, מלא רגשות אשם, ממשיך לעסוק בפעולות פליליות.
בשנת 1932, לוגאן חוזר למדריפור, שם לומד איך להפוך למתנקש טוב יותר, ואף משתתף במלחמת האזרחים בספרד.
בשנת 1937, וולברין קיבל הדרכת ריגול מקצועית ברוסיה, ואימן את נטשה רומאנובה בקרב מגע.
כאשר מלחמת העולם השנייה החלה בשנת 1939, לוגאן חזר לחטיבת השטן, ועבד עבור רומולוס.
לוגאן, משרת כחייל בצבא ארצות הברית, חובר לקפטן אמריקה, וממשיך כשכיר-חרב/הרפתקן.
הוא משרת לאחר מכן בגדוד הצנחנים הקנדי הראשון במהלך הפלישה לנורמנדי, וכן משרת גם ב-CIA, כשהוא חובר לקפטן אמריקה וג'יימס בארנס בתוניסיה, שם מתגלה כי ניק פיורי תכנן תוכנית להריגתו של קפטן אמריקה.
כשהפצצת הירושימה ונגסאקי מתרחשת, וולברין נמלט יחד עם סגן אית'ן וורן, מוטאנט בעל היכולות להפוך את עצמו לשלד בוער.
אולם, וורן נהרג, ולוגאן מגלה כי אהובתו, נערה יפנית בשם אטוסקו, נהרגה במהלך הפיצוץ.
בשנת 1946, כשלוגאן הוכיח את עצמו כאמן לחימה מקצועי, הוא נאבק בשד המיסטי "מרמאסה", יוצר להב המרמאסה, ובעקבות פיצוץ, טפריו של לוגאן נחשפו והוא גורש מיפן, וגילה כי אשתו, איטסו, מתה ככל הנראה על ידי חייל החורף.
ביפן, בנו של וולברין משוטט לבדו, נמצא על ידי רומולוס ומאמץ את השם דאקן, לאחר שרומולוס טען כי לוגאן נטש אותו מתוך תיעוב.
לוגאן, רודף בצע, חבר לצ'אנג וקיבל ממנו תשלום על עבודות מזדמנות שביצע עבור "לנדאו, בר המזל ולייק".
לוגאן עבד בעיקר באוטווה ובקלגרי, אך לעיתים רחוקות פעל גם באמריקה ובמדריפור.
לוגאן, שעקב יעילותו גויס כסוכן CIA, קיבל משימה, שבמהלכה ייאלץ להפוך את הילד פרנק סימפסון לחייל-העל המשוגע ניוק.
סימפסון גדל תחת השגחתה של אמו האלכוהוליסטית, וספג התעללות מילולית מאביו.
סימפסון, מושפע משמרטפית, הורג את אמו.
פרנק והשמרטפית ברחו ליער, שם נעצרו על ידי אביו של פרנק.
כשקצין משטרה הגיע למקום, הוא התלה כלוגאן עצמו, היורה בשמרטפית ומאלץ את אביו של פרנק להתאבד באמצעות אקדח.
לוגאן המשיך בעבודות הריגול שלו, הפך להיות אחד המרגלים המוצלחים ביותר של קנדה, ונהיה שותף של בנג'מין גרים, האדם שיהפוך בהמשך לחבר ארבעת המופלאים, הדבר.
בתקופת המלחמה הקרה, גרים ולוגאן נלחמו לצד ארצות הברית, ולוגאן, לבדו, נאבק והביס את השד "קימורה", ונזרק משירות ה-CIA כשעזר לדוקטור קרוקודייל (Crocodile, תנין) לארגן הפיכה באפריקה.
בשנת 1961, לוגאן מצטרף לפרויקט נשק אקס, ומאמץ את כינויו כוולברין.
כחבר בצוות נשק אקס, מושתלים במוחו של לוגאן זכרונות שגויים, שמתערבבים בזכרונותיו המקוריים ויגרמו לו בעתיד לבלבול עז.
הוא ממשיך ביחידה, עד שהוא מצליח לשבור את השליטה המוחית תחתיה נשלט, ומצטרף למשרד ההגנה הקנדי.
כפי שנראה בסיפור "Weapon X" (בעברית: נשק אקס), סיפורו של בארי וינדזור-סמית', שפורסם ב-Marvel Comics Presents #72-84, נראה כי עבר שליטה מוחית, וכשהשתחרר ממנה ברח לטבע.
בזמן בו היה שבוי על ידי נשק אקס שלדו צופה במתכת האדמנטיום הבלתי-ניתנת להשמדה בכוח.
לבסוף לוגאן נמצא על ידי ג'יימס והת'ר הדסון, שעוזרים לו להתאושש.
אחרי החלמתו, לוגאן, הפעם תחת הפיקוח של מחלקה H, שוב עובד כסוכן בארגון הביון הקנדי.
שם, לוגאן הופך לאחד מגיבורי-העל הראשונים של קנדה.
וולברין, בציוות לניק פיורי, קרול דנברס והאלמנה השחורה, נאבק בארגון הידרה המרושע, בתקווה שפיורי יחזיר לו את זיכרונותיו.
משרת כמרגל, וולברין השתקע בסיביר, אך נדד ברחבי האוקיינוס השקט ויפן.
לאחר מכן, וולברין מצטרף לתוכנית הטיסה הממשלתית.
לוגאן עובר מספר הרפתקאות, ביניהן מאבק בקייבל ובקבוצת האוונג'רס, ומניעת מזימה סודית של וייפר וסייברטות'.
וולברין מחלק את תוכנית הטיסה לשלוש קבוצות (אלפא פלייט, בטא פלייט וגמא פלייט) ונחטף על ידי המנהיג, שהתכוון להשתמש בו כדי להרוג את הענק הירוק.
אולם, לוגאן מתחבר להרקולס ולקאראקס, אסירים נוספים, ועורר בריחה.
לבסוף הוא נשלח לתקוף את הענק הירוק, כשזה האחרון נאבק בוונדיגו.
מאוחר יותר, פרופסור צ'ארלס אקסבייר מגייס את וולברין לקבוצה חדשה של האקס-מן, הכוללת את וולברין, אקסבייר, סייקלופס, ג'ין גריי, אנג'ל, אייסמן, האבוק, פולאריס, באנשי, סטורם, נייטקרולר, סאנפייר, קולוסוס ות'אנדרבירד.
אחרי שהוא רואה את הצד האמיתי של עבודתו בביון הקנדי, ובהיותו מסוקרן ממעשיו של אקסבייר, לוגאן פורש ממחלקה H.
אחרי כן נחשף, לעומת זאת, שוולברין נשלח להתנקש בפרופסור אקסבייר, ולכן הפרופסור מחק חלק מזכרונותיו של וולברין, שכללו את הזכרונות על ניסיון ההתנקשות, ושתל במוחו את הרצון להצטרף לאקס-מן.
בין לוגאן לסייקלופס התפתחה יריבות על ליבה של ג'ין גריי, כשוולברין נהיה ידיד קרוב ואיש סודו של נייטקרולר.
כאשר האקס-מן נסעו למסע ביפן, וולברין נפגש והתאהב במאריקו יאשידה.
כשג'ין גריי נחטפה על ידי מועדון הלפייר, כוח הפניקס של גריי השתחרר לאחר שמאסטרמיינד הפעיל מניפולציה על מוחה.
וג'ין נהייתה המלכה השחורה של מועדון הלפייר, וכך למעשה התחילה עלילת "סאגת הפניקס האפלה", שבסופו גריי כמעט והשמידה את גזע השי'אר, ולבסוף הקריבה את עצמה על הירח.
לאחר מכן, וולברין ביצע את השינוי הראשון בתחפושתו, ובציוות לנייטקרולר ואלפא פלייט נאבק בוונדיגו.
וולברין נעשה קרוב יותר לחבריו, במיוחד לנייטקרולר, ואף סייע לספיידרמן להביס את נבל-העל מנטאלו.
כשהאקס-מן צופים בעימות טלוויזיוני בין אקסבייר לויליאם סטרייקר, הם מקבלים דיווח שסייקלופס, סטורם ואקסבייר מתו בתאונת דרכים מסתורית.
זמן לא רב לאחר מכן, האקס-מן הנותרים מותקפים על ידי קבוצת המטהרים של סטרייקר, אך ניצלים על ידי מגנטו, והאחרון עוזר לקבוצה לאתר את קיטי פרייד.
למעשה, סייקלופס, סטורם ואקסבייר נחטפו, והאקס-מן מצילים אותם, כשכך למעשה נגמר אירוע "האל אוהב, האדם הורג".
כשהאקס-מן נאבקו בדרקולה, וולברין ננשך על ידו, ותקף את חברו לקבוצה סייקלופס, כשמאוחר יותר וולברין נרפא.
לאחר שחקר את עברה של מאריקו, לוגאן גילה כי היא נשואה לבעלה המתעלל, נובורו הידאקי.
לוגאן התכוון להרוג את בעלה, אך סומם וכמעט נהרג על ידי אביה של מאריקו, שינג'ן הראדה.
כעבור מספר הרפתקאות, לוגאן נפגש עם יוקיו, המספרת לו כי מאריקו מונתה למנהיגת שבט יאשידה, ומוסרת לו חרב מקודשת, בטענה שהוא "ראוי", ולוגאן נישא למאריקו.
אולם, זמן מה לפני החתונה, מאריקו נאלצה להדוף את וייפר והסמוראי הכסוף, ולוגאן נאלץ לעזור לה, וכתוצאה מכך יחסיהם נהיו מנוכרים יותר ויותר, כתוצאה מאשליותיו של מאסטרמיינד.
לאחר שלוגאן ומאריקו מוכרזים רשמית כזוג (וזאת לאחר שיוקיו הורגת את נובורו), לוגאן נאבק באחוות המוטאנטים, במורלוקים ובמאסטרמיינד.
לאחר מכן, לוגאן עוזב את יפן, כדי להציל את אמיקו קוביאשי מזעמה של סלנה.
בעקבות אות מצוקה ששלחה חברת האקס-מן שאדוקאט, לוגאן נאלץ לנדוד ברחבי יפן, כדי שיגלה כי שאדוקאט נתונה תחת שליטתו המוחית של סמוראי בשם אוגון, שהכריח אותה לתקוף את וולברין.
לאחר שהאחרון הורג את אוגון, ומשחרר את שאדוקאט משליטתו המוחית, השניים נהיים ידידים קרובים.
וולברין מותקף לראשונה על ידי ליידי דת'סטרייק, המאשימה אותו ברצח אביה, ואף מגייסת לעזרתה את קבוצת הבוזזים.
כשהאקס-מן ניסו להציל את קבוצת המורלוקים מציפורניהם של המשוטטים, וולברין הואשם כבוגד ונאבק בסייברטות', וכך מתחילים אירועי "טבח המוטאנטים".
לוגאן בורח יוצא למספר הרפתקאות, וכשהוא וסטורם חוקרים הריסות בית שנהרס בפיצוץ, הוא חש בקרבתה של ג'ין גריי, על אף שהאחרונה מתה.
ביום השנה לנישואיו למאריקו, האקס-מן נחטפים על ידי קבוצת "הערב-רב", המקרינים להם אשליות של רצונותיהם החזקים ביותר.
אולם, וולברין, סטורם ופסיילוק אינם נכנעים לפיתויים אלו, ומביסים את הקבוצה.
אחרי גילוי גופותיהם של סוכני ק.ג.ב.
במנהטן, לוגאן וספיידרמן מעורבים במספר הרפתקאות.
כאשר סטורם עזבה בפתאומיות את האקס-מן, וולברין מגלה על קיומה של מדלין פריור, ומתחבר לדאזלר, הנרי גרייס ואוז צ'ייס.
במעקב אחר סטורם, האקס-מן מותקפים על ידי קבוצת הפרידום-פורס של אוולאנש, כשכך מתחיל אירוע "נפילת המוטאנטים", שבסופו הקבוצה מוקמת לתחייה על ידי פורג', וזאת לאחר שרוג פתחה קרע בין ממדי.
נקמתו של מגנטו, פרש אפוקליפס, נשק פלוס והאוונג'רס החדשים
בסיכום אירוע הקרוסאובר "משיכות קטלניות", מגנטו קורע בכוח את האדמנטיום משלדו של וולברין.
המעשה גורם לטראומה פיזית גדולה לגופו של וולברין, אשר שוחקת ומעלימה את יכולת הריפוי שלו, וכן לאחר המעשה מתגלה שטפריו למעשה עשויים מעצם, והם חלק מהאנטומיה שלו.
וולברין עוזב את האקס-מן לתקופה קצרה, במהלכה הוא יוצא לסדרת הרפתקאות.
באותו הזמן יכולת הריפוי שלו חוזרת, כשהפעם הקצב שלה ויכולותיה מוגברים (משום שכשהאדמנטיום היה מחובר לעצמותיו, החומר השתמש באחוז נכבד מיכולת הריפוי של וולברין על בסיס קבוע).
בזמן זה גם התגלה שגופו של וולברין כל הזמן עובר מוטציות (בניגוד למוטאנטים אחרים), והאדמנטיום האט את המוטציות בגופו עד כדי שעצרו לחלוטין.
יכולותיו הטבעיות, כמו יכולת הריפוי העצמי וחושיו החייתים התחדדו במהלך הזמן, ובזמן זה וולברין מתחבר למתנקשת הקטלנית אלקטרה נאצ'יוס.
מתברר שוולברין פראי מטבעו, ותהליך המוטציות בגופו לבסוף יגרום לו לניוון אינטלקטואלי עד שיהפוך לחיה פרימיטיבית.
אחרי חזרתו לאקס-מן, בנו של קייבל, ג'נסיס, חוטף את וולברין ומנסה לאחות מחדש את האדמנטיום לשלדו.
תוכניתו של ג'נסיס נכשלת, ואף גורמת למוטציות בגופו של וולברין להאיץ ללא שליטה.
הוא מקבל למשך זמן קצר צורה של חיה שכמעט ואינה חשה רגשות בה הוא בעל כוח פיזי יותר גדול משהיה לו אי פעם, במחיר של אנושיותו.
לבסוף, נבל העל אפוקליפס לוכד את וולברין, שוטף את מוחו והופך אותו ל"מוות", אחד מארבעת פרשיו, ומצליח לאחות מחדש את האדמנטיום לשלדו של וולברין.
וולברין מצליח להתגבר על תכנותו של אפוקליפס, וחוזר לאקס-מן.
וולברין חוזר למדריפור, שם נישא והתגרש לווייפר כחלק מתשלום חוב.
כעבור זמן מה, מנהל פרויקט נשק פלוס חוטף את וולברין, החובר לפנטומאקס וסייקלופס, ושהשלושה בורחים.
מאוחר יותר, כשג'ין גריי חוזרת לחיים, השניים נחטפים על ידי החייזר קסורן.
ג'ין, נואשת, מתחננת בפני וולברין להורגה, וכך מתבצע לאחר שהשניים מושלכים לעבר השמש.
לוגאן, שבפיצוץ התרסק על פני כדור הארץ, שקע בדיכאון, וקרא לסייקלופס בוגד, כשהאחרון החל במערכת יחסים עם אמה פרוסט.
לאחר מכן, וולברין נקלע למארב של ארגון היד, השטף את מוחו ואילץ אותו להרוג את אדי מקדונו ואת נורת'סטאר.
בעוד הוא מתבודד בארץ הפראית, וולברין מצטרף לשורות האוונג'רס, ובהמשך לקבוצת האוונג'רס החדשים.
כתוצאה מאירועי "בית אם", שבהם מכשפת השני השתגעה ויצרה מציאות חלופית, וולברין מקבל בחזרה את זיכרונותיו.
כתוצאה מכך, הוא יוצא למסע נקמה, ומתעמת עם ג'יימס בארנס.
כאשר נבל-העל נייטרו מתחיל את מלחמת האזרחים ביקום מארוול, וולברין צד אותו, אך כשמתבר שהאקס-מן נשארים נייטרליים במאבק, וולברין מותקף על ידי נאמור.
וולברין נחטף על ידי השד עזראל ומחולץ על ידי דוקטור סטריינג', אך וולברין חוזר ומביס את עזראל במישור האסטראלי.
לבסוף, רומולוס חוזר, ומיידע את דאקן על מקום הימצאו של אביו.
בשלב זה, לוגאן נהיה שותף של שכיר-החרב המטורף דדפול - הקיבל את יכולת הריפוי שלו מדמו של וולברין - על מנת שהשניים ימצאו את בנו.
לבסוף, דדפול בוגד בוולברין, מטביע אותו, אך מובס על ידי דאקן, הנורה על ידי ג'יימס בארנס בכדורי קרבונדיום.
לבסוף, סבסטיאן שו חוטף את דאקן, וכשוולברין מצילו, דאקן בוגד בו ומצטרף לקבוצת האוונג'רס האפלים.
לאחר מכן, וולברין מנהיג את קבוצת האקס-פורס, המורכבת ממנו, בנוסף לוולפסביין, וורפאת' ולורה קיני, שיבוט פגום שלו.
במשימתם הראשונה הקבוצה מביסה את הסנטינל המרושע באסטיון.
לאחר שנמלט מניסויים פרי מנתחת מוח מטורפת, ספיידרמן מתאחד עם וולברין, והשניים עוצרים שוד בנק.
אולם, זוג יהלומים קסומים נזרק על השניים, שהועברו בפתאומיות לתקופת הדינוזאורים.
בעוד ספיידרמן מחפש דרך להצילם, וולברין מתחבר לשבט דינוזאורים מקומי, וכשהמטאור מגיע, ומכחיד את הדינוזאורים, ספיידרמן מעביר את השניים למציאות חלופית בה דוקטור דום שולט בעולם.
וולברין, כתוצאה מכך, משתמש באקדח הפניקס - אקדח קטלני שיוצר על ידי חיה, שהורג את הנורה במחיר חייו של היורה.
כתוצאה מכך, וולברין הורג את דום, מת וחוזר לחיים על ידי ספיידרמן, שעשה שימוש בקובייה הקוסמית.
לאחר מכן, הם מותקפים על ידי "הצאר" המסתורי ושותפו, "הרצח הגדול", השולחים את שניהם חזרה ליקום מארוול, בזמנים אחרים.
בזמני העבר, לוגאן מוצא עצמו בגופו של ספיידרמן מתמודד בקרב היאבקות, בעוד ספיידרמן נרדף על ידי דוג לוגאן, אחיו של לוגאן.
לאחר מכן, השניים מועברים לעולם-מוג'ו, כל אחד בגופו שלו.
וולברין, זועם, עושה שימוש נוסף באקדח הפניקס, וכשהוא מגלה כי חלק מכוח הפניקס המקורי טעון באקדח, הוא הופך לפניקס האפל.
עם זאת, ספיידרמן מחלץ ממנו את ישות הפניקס, והיהלומים מעבירים את השניים חזרה ליקום מארוול, בנקודה בה עברו לתקופת הדינוזאורים.
כעבור כמה שבועות, נמצאות גופותיהם של לוגאן ושל ילד.
לוגאן, בגיהנום, עובד בפרך עבור השטן, המכין כפיל של וולברין ושולח אותו לתקוף את האי אוטופיה.
באופן מפתיע, מיסטיק מנסה לחלצו, ומגייסת לעזרתה את גוסט ריידר ודיימון הלסטרום.
בגיהנום, לוגאן נאבק בכפיל של סייברטות' ובשטן, כשבאוטופיה הכפיל של וולברין כמעט והורג את קולוסוס.
באותו רגע, גוסט ריידר מאתר את וולברין, מתחיל בטקס החזרת נשמתו לגופתו, וכשוולברין מביס את השטן הוא מוחזר לחיים, הורג את הכפיל שלו ומתכנן נקמה.
כצעד ראשון, לוגאן הורג את מיסטיק, ומגלה על ארגון היד האדומה - ארגון שנועד להרוג את וולברין.
זועם, האחרון הורג ארבעה מחברי הארגון, מגלה שהם ילדיו וקובר אותם.
עם זאת, הרוס ממעשיו, לוגאן מפסיק את מסע הקטל שלו.
במהלך אירועי "הפחד עצמו", וולברין גנב את אחת מחליפות השריון של איירון מן, נלחם בקבוצת "הראויים" והפסיד בקרב נגדם.
לאחר אירועי "הביאה השנייה", סייקלופס מורה לוולברין לפרק את קבוצת האקס-פורס.
בעקבות כך, וולברין מקים לקבוצה צוות תקיפה מיוחד, הכולל, בנוסף לו, את אנג'ל, פנטומאקס, פסיילוק ודדפול.
במשימתם הראשונה הם עצרו את שבט עקבה, שגוננו על אפוקליפס המת, שנשמתו התגלגלה לגופו של ילד.
בעוד דדפול מכנס את הקבוצה לדון על ההשלכות המוסריות של הריגת ילדים, פנטומאקס יורה מיידית בראשו של הילד.
כתוצאה מכך, אנג'ל איבד שליטה על אישיותו, עזב את הקבוצה ויצא למסע הרג כארכאנג'ל.
בחיפושים אחריו, האקס-פורס מועברים לעידן אפוקליפס על ידי דארק ביסט, וכשהקבוצה חוזרת ליקום מארוול הם נאלצים להדוף את ארכאנג'ל ואת דארק ביסט.
במהלך הקרב המתחולל, פסיילוק מנסה להרגיע את זעמו של אנג'ל, אך כשהוא תוקף אותה, פסיילוק מעבירה את אישיותו ליקום מקביל.
כאשר קיד אומגה חוזר לחיים באירועי "פילוג", הדבר מעורר תגובות מקבוצות אנטי-מוטאנטיות.
בעוד וולברין נחוש לשאול תגבורת מקפטן אמריקה, סייקלופס מעוניין להורגו.
בערך באותו זמן, מועדון הלפייר מתקיף בפתאומיות את האקס-מן, וסייקלופס מנסה לגייס את המוטאנטית אויה, חברת קבוצת האורות, לשורות האקס-מן.
אויה, מוכה בלבול, הורגת עשרות אנשים, וכשוולברין מאשים את סייקלופס בעניין, האחרון מכריז על פילוג האקס-מן לשתי קבוצות: האקס-מן של וולברין, ואקס-מן המופלאים של סייקלופס.
ביומם הראשון של האקס-מן של וולברין, סגל מועדון הלפייר תוקף את בסיס הקבוצה.
כאשר נובה מתרסק על כדור הארץ, האוונג'רס לומדים כי כוח הפניקס חוזר לכדור הארץ.
לוגאן, מבולבל, נהיה יועץ של קפטן אמריקה, אך כשהאחרון מפיל אותו ממסוק האוונג'רס, וולברין מפקפק בחברותו עם הקפטן.
הוא נהיה מעין מתווך בין האקס-מן לאוונג'רס, ונלחם בסייקלופס, כשהאחרון הופך לפניקס האפל והורג את פרופסור צ'ארלס אקסבייר.
בעקבות אירועי "אוונג'רס נגד אקס-מן" אלו הצטרף וולברין יחד עם כמה מחבריו לקבוצת האוונג'רס המופלאים, שילוב בין חברי האוונג'רס לחברי האקס-מן.
עקב אובדן יכולת הריפוי שלו, החל לוגאן ללבוש חליפת שריון על מנת להגן על עצמו, עוזב את בית הספר לילדים מחוננים ע"ש ג'ין גריי, אך נשאר מנהיג האקס-מן וחבר באוונג'רס המופלאים.
לאחר שלוגאן משהה את עצמו מפעילות קבוצות גיבורי העל ועוזב את בית הספר בו לימד, הוא מתחיל לעבוד כשכיר חרב במאפיה עבור איש עסקים המכונה "המציע".
מאוחר יותר, לוגאן איתר את דוקטור אברהם קורנליוס במעבדה סודית בנבדה, וניסה לעצור אותו מלהשתמש באזרחים חפים מפשע ככלי נשק הדומים לו עצמו.
הוא השתמש בטפרים כדי לחתוך את האדמנטיום הנוזלי שכבר הוזרק למספר קורבנות, אך המתכת כיסתה את כל גופו.
הוא הרג את קורנליוס ונמלט מהמעבדה, אך מת כתוצאה מכיסוי והתקשות האדמנטיום על גופו, מה שחנק אותו בתהליך.
במותו, לוגאן השאיר את סטורם כאחראית לאקס-מן ולבית הספר, והותיר את האקס-מן שבורי לב.
השלכות מותו של וולברין מסופרות בסדרת החוברות Wolverines, בהן דאקן, ליידי דת'סטרייק, מיסטיק, סייברטות' ו-X-23 מקימים קבוצה כדי לחפש אחר גופתו של וולברין, אשר נלקחה בידי מיסטר סיניסטר ונועדה לשמש כניסוי ליצירת צבא כפילים של האקס-מן.
בהמשך, X-23 לובשת תלבושת דומה לזו של וולברין ונוטלת את זהותו.
בקשת הסיפור "מלחמות סודיות" של שנת 2015, מגיע ליקום מארוול לוגאן הזקן, גרסה חלופית של וולברין מעתיד חלופי, והוא מצטרף לקבוצה חדשה של האקס-מן.
בהרצת החוברות החדשה "מורשת מארוול" מספטמבר 2017, וכחלקה הסופי של טרילוגיית הסיפורים "מותו של וולברין", "המצוד אחר וולברין" ו"שובו של וולברין", וולברין מוקם לתחייה באופן מסתורי כשכוח הריפוי המואץ שלו חוזר לתקנו, והוא נמלט מכלא האדמנטיום שעטף את גופו בכך שביקע אותו לשניים.
מעטפת האדמנטיום הריקה נמצאה בידי ג'ין גריי הצעירה.
וולברין הוא מוטאנט בעל מספר שיפורים מלאכותיים וטבעיים לפיזיולוגיה שלו.
הכוח המוטאנטי הראשי שלו הוא תהליך ההתרפאות המואץ שהוא עובר, המכונה לעיתים קרובות גורם הריפוי המוטאנטי שלו.
יכולת זו מחדשת רקמות גוף שנפגעו או נהרסו, מעבר ליכולת של אדם רגיל לרפא.
בנוסף לריפוי מואץ של פצעים פיזיים, יכולת ההתרפאות של וולברין הופכת אותו לעמיד במיוחד בפני מחלות, סמים ורעלים.
למרות זאת, הוא עדיין יכול לסבול מהאפקטים המיידיים של חומרים כאלה בכמויות גדולות: נראה שהוא הופך שיכור אחרי כמויות גדולות של אלכוהול, ובמקרים רבים הוא נחלש זמנית אחרי שהורעל בכמות גדולה של רעלים או סמים.
כמו כן, סוכנות S.H.I.E.L.D פעם הצליחה לשמור את וולברין תחת הרדמה על ידי הזרמת חומר מרדים בקצב של שמונים מיליליטרים לדקה לדמו כל הזמן במשך הניתוח.
גורם הריפוי שלו אפשר את יצירת השיפורים המלאכותיים שעבר כשהיה בתוכנית נשק אקס (שבקומיקסים מאוחרים התבררה כחלק מפרויקט נשק פלוס), בה שלדו צופה במתכת האדמנטיום הבלתי-ניתנת להשמדה.
בעוד שהאדמנטיום בגופו מונע או מפחית פציעות רבות, יכולת הריפוי של וולברין חייבת לעבוד באופן תמידי כדי למנוע מהרעלת המתכת מלהרוג אותו.
כשגורם הריפוי של וולברין נעלם למשך זמן מסוים, חיה הכין תרופה שתסתור את הרעלת האדמנטיום.
כאשר בפעם אחרת מגנטו הוציא את האדמנטיום מגופו, יכולת הריפוי של וולברין השתוללה באופן בלתי מבוקר, והפכה אותו לפרא אדם.
יכולת ההתרפאות שלו גם מאיטה בצורה דרמטית את תהליך הזדקנותו, מה שמאפשר לו לחיות מעבר לתוחלת-חייו של אדם רגיל.
אף על פי שהוא נולד בסוף המאה ה-19, מצב גופו ומראהו הם כשל אדם בשיאו הפיזי.
לא ידוע במדויק כמה יכולת ההתרפאות שלו האריכה את תוחלת-חייו.
למרות שגופו נרפא, יכולת ההתרפאות לא מדחיקה את הכאב אותו הוא סובל כשהוא נפצע.
וולברין גם מודה שהוא מרגיש כאבי-רפאים שבועות או חודשים אחרי שנרפא מפציעותיו.
הוא אינו נהנה להפגע, ולפעמים מכין את נפשו למצבים בהם כאב קיצוני הוא וודאי.
במקרים מסוימים, וולברין פצע את עצמו במכוון או נתן לעצמו להיפגע מסיבות שונות, הכוללות את שחרורו משבי, הפחדה, אסטרטגיה, או פשוט כדי לעורר את טבעו החייתי.
למרות שעכשיו וולברין זוכר את כל עברו, יכולת ההתרפאות שלו יכולה להגביר את התרפאותו מטראומה פסיכולוגית על ידי הדחקת זיכרונות בהם הוא חווה ייסורים תהומיים.
תיאורים של מהירות החלמתו של וולברין והיקף הפציעות מהם הוא יכול להרפא משתנים בהתאם לכותבי חוברות הקומיקס השונות.
במקור, יכולת זו הוצגה כמרפאת באופן מהיר פצעים קטנים ושטחיים, אך כריס קלרמונט, הכותב הראשי של האקס-מן משנות ה-70 עד שנות ה-90 המוקדמות של המאה ה-20 הגביר את גורם הריפוי של וולברין באופן משמעותי, מגמה שהמשיכה גם אחריו.
במהלך שנות ה-80 של המאה ה-20 גורם הריפוי של וולברין יכל לרפא דרגות חמורות ביותר של טראומה לגוף, אך משך הריפוי היה יכול להגיע לימים, שבועות וחודשים לפני ריפוי מלא.
במהלך שנות ה-90 של המאה ה-20 עד העידן הנוכחי, כותבים אחרים הגבירו את יכולתו עד לנקודה בה הוא יכול להירפא כמעט מכל פציעה או רקמות גוף הרוסות במספר שניות.
בין התיאורים הקיצוניים ביותר של יכולת ההתרפאות של וולברין קיימים גם התרפאות מלאה אחרי שנקלע למרכזו של אזור פיצוץ גרעיני, וכן חידוש כל רקמות הגוף הרכות של גופו בתוך מספר דקות, אחרי שאלו נשרפו מעל שלדו לחלוטין.
הסבר על השינוי ניתן במיני-סדרה בכיכובו של וולברין, שם לאחר שהוא עובר סדרת פציעות במטרה לבחון את אפקטיביות גורם הריפוי שלו, נאמר כי הוא בעל "גורם ריפוי אדפטיבי".
וולברין סבל כל כך הרבה פציעות ובאופן כה תכוף שגורם הריפוי שלו התאים את עצמו, והגביר את מהירותו ויעילותו כדי להתמודד עם קושי הפציעות הגובר.
ב"פרוטוקולים של אקסבייר", סדרת פרופילים שנוצרו על ידי אקסבייר המציינים את החולשות והחוזקות של האקס-מן, צוין כי יכולת ההתרפאות של וולברין התגברה ל"רמות מדהימות" ושוער כי הדרך היחידה לעצור אותו היא עריפת ראשו והרחקת ראשו מקרבת גופו.
ניתן לדכא את יעילות יכולת ההתרפאות שלו.
לדוגמה, אם עצם עשוי קרבונאדיום (תהליך עיבוד שדומה לאדמנטיום אך בפיתוח סובייטי) מוחדר לגופו ונשאר שם, כוחות ההתרפאות שלו מואטים במידה רבה, עד לקצב ההבראה של אדם רגיל.
יכולת ההתרפאות שלו גם אינה מצליחה להתמודד עם פצעים מלהב המורמאסה, קטאנה בעלת מקור מיסטי שפציעות ממנה לא נרפאות על ידי יכולות התרפאות מואצות.
צוין גם כי וולברין זקוק לחלבון כדי שגורם הריפוי שלו יצליח לתקן רקמה, כלומר אם הוא היה פצוע מאוד ומורעב, ייתכן וגופו לא יוכל לתקן את הנזק בעצמו.
ניתן לכבות את גורם הריפוי שלו גם באמצעות שימוש בננובוטים.
ייתכן וניתן להרוג את וולברין גם על ידי טביעה.
הוא אמר שאינו נהנה במיוחד להיות במים, לאור משקלו הכבד של שלדו מצופה האדמנטיום, והוא יכול למות אם יחזיקו אותו זמן ארוך דיו מחת למים - גורם הריפוי שלו רק יאריך את הסבל.
הסיפור בעל שני החלקים "לוגאן הטובע" מספר על וולברין לכוד מתחת למים למשך זמן ממושך.
בחלק השני של הסיפור, רומזים שחוויה זו החלישה את גורם הריפוי שלו ובריאותו העתידית.
אחרי סיפור זה, חיה חשף כי "וירוס חכם" שמקורו במיקרוורס כיבה את גורם הריפוי שלו (ועזב את גופו), מה שחושף אותו למחלות, פציעות, והזדקנות כאדם רגיל.
כל פעם שוולברין נפצע כה קשה עד שגופו מת לפני שיכולת ההתרפאות שלו יכלה לתקן את הנזק, הוא חזר לחיים על ידי קרב עם עזראל, מלאך המוות ביקום של מארוול קומיקס.
הקרב מתרחש בכור המצרף, וסיבתו היא תבוסתו של עזראל לוולברין בעולם האמיתי במהלך מלחמת העולם הראשונה.
עם זאת, אחרי שנשמתו של וולברין ניזוקה עקב החזרתו לחיים ושטיפת מוחו בידי היד, הוא כרת עסקה חדשה עם עזראל כדי לתקן את הנזק לנשמתו.
העסקה החדשה נגדה את סידורם הקודם, ולכן בפעם הבאה בה גופו של וולברין יפצע עד כדי מוות, הוא יישאר מת.
ככל הנראה, יכולת ההתרפאות שלו נחלשה בתהליך כריתת העסקה.
לאור השילוב בין יכולת ההתרפאות של וולברין והחסמים המנטליים העוצמתיים שנשתלו על ידי פרופסור אקסבייר, מוחו של וולברין עמיד מאוד בפני התקפות טלפתיות וגישושים.
כמו כן, מוחו של וולברין מחזיק במה שהוא מכנה "רקמות צלקת מנטליות" שנוצרו בעקבות כל האירועים הטראומתיים שעבר במהלך חייו.
רקמות אלו פועלות כמעין הגנה טבעית, אפילו כנגד טלפתית חזקה כמו אמה פרוסט.
המוטציה של וולברין גורמת גם להסתגלות חייתית של גופו, הכוללת ניבים מחודדים ומוארכים ושלושה טופרים נשלפים השוכנים בגב כל כף יד.
למרות שבמקור הטופרים תוארו כשתלים ביוניים שנוצרו על ידי תוכנית נשק אקס, אחרי זה נחשף שהם חלק טבעי של גופו.
הטופרים לא עשויים מקרטין, כמו שבדרך כלל נראה בעולם החי, אלא עשויים מעצם מאוד דחוסה.
בשילוב עם ציפוי האדמנטיום שעליהם, הטופרים יכולים לחתוך כמעט כל חומר יציב כמו רוב המתכות, עץ, וצורות מסוימות של אבן.
וולברין משתמש בטופריו גם לשם חסימת מתקפות או טילים, וכן גם כדי להינעץ בתוך משטחים, מה שמאפשר לו לטפס על מבנים ומצוקים.
למרות הכל, בידיו של וולברין אין פתח דרכו הטופרים יכולים לצאת: הם חותכים דרך בשרו בכל פעם שהוא שולף אותם.
לפעמים וולברין מתייחס לשליפת הטופרים בצורה כלשהי, התייחסות שרומזת על כך שהוא מרגיש רגע קצר של כאב בידיו כשהוא שולף אותם.
במהלך שיחה עם ג'ובילי, וולברין חושף שיש תעלות בתוך אמותיו בהן הטפרים עוברים כאשר הוא שולף אותם, ולכן הוא שולף את הטפרים כמה פעמים ביום כדי לשמור את התעלות פתוחות, באופן הדומה לחורים באוזניים.
חושי הראייה, השמיעה והריח של וולברין חדים ברמה על-אנושית.
הוא רואה בבהירות למרחקים רחוקים משאדם רגיל יראה, אפילו בחשיכה כמעט מוחלטת.
שמיעתו מועצמת באופן דומה, ומאפשרת לו לשמוע גם צלילים שבני אדם רגילים אינם מסוגלים לשמוע, וגם לשמוע למרחקים גדולים יותר.
וולברין מסוגל להשתמש בחוש הריח שלו כדי לאתר מטרות ולעקוב אחריהן לפי ריחן, אפילו אם הריח נשחק לאורך זמן בשל סיבות טבעיות.
חוש זה מאפשר לו לזהות מוטאנטים משני צורה גם כששינו את מראהם.
וולברין מסוגל להשתמש בחושי השמיעה והריח שלו כמעין גלאי שקרים, כשתוך כדי ריכוז הוא מבחין בשינוי בדופק הלב של אדם ובריח הזיעה כשהאדם משקר.
לכל שלדו של וולברין, כולל טופריו, אוחה בצורה מולקולרית אדמנטיום, יותר מפעם אחת.
בגלל ציפויים, הטופרים שלו יכולים לחתוך כמעט כל חומר מוצק הידוע לאדם.
החריגות הידועות היחידות הן מתכת האדמנטיום עצמה והמגן של קפטן אמריקה, שעשוי מסגסוגת אדמנטיום-ויברניום.
ויברניום לבדו אינו משתווה בעמידותו לזו של האדמנטיום, שכן קולוסוס הצליח לשבור אותו.
יכולתו של וולברין לחתוך כמעט דרך כל חומר תלויה בכמות הכוח שהוא מפעיל ועובי החומר.
האדמנטיום מוסיף כובד למכותיו, וכך מגביר את האפקטיביות של יכולותיו ההתקפתיות.
עם זאת, השלד המצופה באדמנטיום הופך אותו לפגיע במיוחד עבור מתקפות על בסיס מגנטי.
לפי ריד ריצ'רדס, וולברין לא היה מסוגל לזוז ללא כוחו המוגבר, לאור המשקל הנוסף של האדמטניום המאוחה על שלדו.
יכולת הריפוי של וולברין משפיעה גם על מספר מתכונותיו הפיזיות, ומגדילה אותן לרמה על-אנושית.
הסיבולת שלו מוגברת עד כדי כך שהוא מסוגל לאמץ את עצמו עד כליון כוחות למשך מספר שעות, אפילו אחרי חשיפה לחומרי הרדמה חזקים.
כמו כן, הזריזות והרפלקסים שלו מוגברים לרמות שמעבר לגבולות הפיזיים של האתלטים האנושיים הטובים ביותר.
בשל ההתרפאות התמידית של גופו הוא יכול לאמץ את שריריו מעבר לגבולות גוף האדם מבלי לסבול פציעה.
יכולת זו, ביחד עם המאמץ התמידי על שריריו המופעל על ידי מעל ל-45 ק"ג של אדמנטיום, מקנה לו כוח על-אנושי מועט.
משום שהימצאות האדמנטיום נוגדת את הגבולות הטבעיים של מבנה העצמות שלו, הוא יכול להרים או להזיז משקל שהיה פוגע בשלד אנושי רגיל.
וולברין נראה כשהוא שובר שלשלאות מתכת, מרים מספר אנשים מעל לראשו ביד אחת ולאחרי כן זורק אותם דרך קיר ומרים את הדוב הרוסי הגדול אורסה מייג'ור (בצורת דוב הגריזלי שלו) מעל לראשו לפני שהוא זורק אותו לעבר השני של החדר.
קולוסוס ועמיתים אחרים השתמשו בסיבולת ובכוחו של וולברין כאשר הם זורקים אותו במהירות גבוהה במהלך שהם קוראים לו "ספיישל כדור מסובב".
במהלך ואחרי "שובו של וולברין", לוגאן הציג יכולת חדשה ומסתורית בה הוא מחמם את האדמנטיום שבטפריו במידה רבה.
לא נחשפו במלואם עדיין הפרטים על היכולת, בין אם היא מוטציה משנית, יכולת נשק-אקס מאוחרת, או יכולת שהושגה לאחר ההחזרה לחים.
לא ידוע גם אם יש קשר לצד החייתי של אישיותו, כן נגלה שהטפרים החמים קשורים לזעמו העיוור של וולברין.
כוח חדש זה מגיע עם החסרון של החלשות יכולת ההתרפאות שלו, שכן אחרי שהשתמש בהן הוא איבד את הכרתו למשך מספר שבועות.
בזמן שהייתו ביפן ובמדינות אחרות, וולברין הפך למומחה בכל סוגי אמנויות הלחימה והוא מנוסה למעשה בכל סגנון לחימה על פני כדור-הארץ.
הוא מיומן בשימוש ברוב כלי הנשק, כולל בנשק חם, למרות שרק באופן חלקי בנשק קר.
הוא הפגין כישורים מספיקים כדי להביס אנשים מסוגו של שאנג-חי וקפטן אמריקה בקרב.
כמו כן, בבעלותו ידע נרחב באנטומיה ובנקודות תורפה.
הוא גם טייס מעולה ומיומן ביותר בתחומי הריגול ומבצעים סמויים.
וולברין לפעמים ידרדר ל"זעם עיוור" בזמן קרב צמוד.
במצב זה הוא מתפרץ באגרסיביות ועוצמה של חיה נזעמת ואפילו חסין עוד יותר למתקפות מחשבתיות.
למרות שהוא מתעב זאת, הוא מכיר בכך שמצב זה הציל את חייו פעמים רבות, מביניהן ראויה לציון הפעם בה הוא נלחם בטלפת מיסטר אקס, אז יכולתו של אקס לקרוא את מוחו ולצפות את מהלכו הבא בקרב הפכה לחסרת תועלת משום שבמצב הזעם אפילו וולברין אינו יודע מה הוא יעשה הלאה.
למרות הקלות הנראית לעין שבלקיחת חייהם של אחרים, הוא אינו נהנה להרוג או להיכנע לזעמים העיוורים שלו.
לוגאן נשמע לקוד התנהגות נוקשה של כבוד אישי ומוסר.
בניגוד לאופיו הגס, וולברין בעל ידע נרחב ביותר.
עקב תוחלת חייו המוארכת, הוא טייל מסביב לעולם וצבר ידע נרחב בשפות זרות ותרבויות.
הוא דובר בצורה שוטפת אנגלית, יפנית, רוסית, סינית, ספרדית, ערבית ושתי שפות של שבטי האינדיאנים - שאיינית ולקוטה; הוא גם בעל ידע בצרפתית, טאגאלוג, תאית, גרמנית, איטלקית, קוריאנית, הודית, וייטנאמית, פרסית ופורטוגזית.
כשפורג' פיקח על סימניו החיוניים של וולברין במהלך אימון בחדר הסכנה, הוא קרא למצבו הפיזי והנפשי של לוגאן כ"שווה ערך למתעמל אולימפי המופיע ברוטינת מדליית זהב תוך כדי שהוא מביס בו-זמנית ארבעה מחשבי שחמט בתוך ראשו".
למורת רוחו של פרופסור אקסבייר, וולברין הוא שתיין ומעשן כבד - יכולת ההתרפאות שלו מונעת את ההשפעות ארוכות־הטווח של אלכוהול וטבק ומאפשרות לו להשתתף במשתים ארוכים.
וולברין מתואר לעיתים קרובות כזאב בודד וגס רוח, לוקח חופשות רבות מהאקס-מן כדי להתמודד עם בעיות וסוגיות אישיות.
הוא בדרך כלל מפגין זלזול ומרדנות כלפי דמויות בעלות־סמכות, למרות שהוא בעלת ברית אמין ומסוגל להנהיג.
הוא היה המנטור ודמות־האב למספר נשים צעירות, במיוחד ג'ובילי, קיטי פרייד ולורה קיני/X-23, והיה בקשר רומנטי עם מספר נשים (הראויה ביותר לציון היא מאריקו יאשידה), כמו גם משיכה הדדית שלא הוגשמה אל ג'ין גריי, שהובילה להיתקלויות קנאיות עם החבר שלה (ובעלה לעתיד), סייקלופס.
וולברין נישא גם לוייפר כחלק מתשלום חוב, והתגרש ממנה מאוחר יותר.
כמו כן נרמז שהוא וילדת הסנאי היו במערכת יחסים בשלב מסוים בעבר.
וולברין והאקס-מן היא סדרת אנימציה אמריקאית המבוססת על סדרת הקומיקס אקס-מן.
הסדרה הופקה לשידור על ידי מארוול אנימציה עבור ערוץ ניקלודאון בשנת 2008 למשך 26 פרקים.
זהו עיבוד הטלוויזיוני המצויר הרביעי של האקס-מן, אחרי הפיילוט "גאוות האקס-מן" משנת 1989, "אקס-מן: סדרת האנימציה" משנים 1992-1997, ו"אקס-מן: הדור הבא" משנים 2000-2003.
כאשר הסדרה החלה היא קיבלה את אחוזי צפייה הגבוהים ביותר שהיו בערוץ אבל לאחר מכן אחוזי הצפייה החלו לצנוח והסדרה סיימה את שידוריה ב-2009.
במהלך מתקפה על בסיס האקס-מן נחטפים פרופסור אקס וג'ין גריי.
האירועים הללו מובילים לפירוק קבוצת האקס-מן.
שנה אחת לאחר מכן, וולברין וחיה מחליטים לאחד מחדש את האקס-מן.
אייסמן, שאדוקאט, סייקלופס, אמה פרוסט, אנג'ל ופורג' מצטרפים לצוות.
בהמשך אמה פרוסט מצליחה לאתר את פרופסור אקס באי ג'נושה תחת השגחתו של מגנטו.
בעקבות כך הצוות מחליט לצאת לג'נושה ולהחזיר את פרופסור אקס.
לאחר קרב קצר עם מגנטו הצוות מצליח להציל את פרופסור אקס.
בהמשך, פרופסור אקס יוצר קשר עם האקס-מן באופן טלפתי מהעתיד הרחוק ואומר לוולברין כי הוא צריך להנהיג את האקס-מן על מנת שהצוות יתמודד בהצלחה מול הסכנות השונות המאיימות על שלום העולם.
העיקרית שבהן היא מלחמה בין בני-אדם למוטאנטים שבה זקיפי הסנטינל הרובוטים שבני האדם בנו על מנת להשמיד את המוטאנטים יהרסו את העולם.
קרי ווהלגרן - אמה פרוסט
ג'ים וורד - צ'ארלס אקסבייר
קיירן ואן דן בלינק - רוג
ליאם אובריאן - אנג'ל, נייטקרולר
ג'ניפר הייל - ג'ין גריי
טרה סטרונג - מארו, דאסט, קוקיות סטפורד
קווין מייקל ריצ'רדסון - בישופאחוות המוטאנטים
איי ג'יי באקלי - טואד
ג'יימס פטריק סטוארט - אוולנץ'
קייט היגינס - מכשפת השני
ליזה דל מונדו - פולאריס
קלנסי בראון - מיסטר סיניסטר
ריצ'רד דויל - סנטור רוברט קלי
אלכס דזרט - ניק פיורי
קווין מייקל ריצ'רדסון - מלך הצללים
גבריאל מאן - דוקטור ברוס באנר
פרד טטשיור - הענק הירוק
גראהם מקטאביש - סבסטיאן שו
צ'רלי אדלר - מוג'ונשק אקס
וולברום (Wolbrom) היא עיירה במחוז אולקוש בפרובינציית פולין קטן בפולין ובה כ-9,500 תושבים.
בשנת 1921 נערך מפקד אוכלוסין בעיירה ונמנו בה 7,229 תושבים, מתוכם 4,276 יהודים (כ-60 אחוז).
בוולברום פעלו סניפים של רוב המפלגות היהודיות והציוניות בפולין ובהן הציונים הכלליים, המזרחי, השומר הצעיר, בית"ר, גורדוניה, אגודת ישראל והבונד.
בבחירות לעיריית וולברום בשנת 1927 זכתה רשימה יהודית מאוחדת בשמונה מושבים מתוך 18 המושבים בעירייה.
לאחר מלחמת העולם הראשונה נפתחה בוולברום הישיבה החסידית "כתר תורה".
הישיבה התקיימה מתרומות בני הקהילה, ולמדו בה כמאה תלמידים.
ספרית "קולטורה" בוולברום הכילה כ-2500 ספרים, רובם ביידיש וחלקם בפולנית, בעברית ובשפות אחרות.
הספרייה התקיימה והורחבה בסיוע נשפים ואירועים נוספים.
וולברום נכבשה על ידי הצבא הגרמני ב-5 בספטמבר 1939. באוקטובר 1939 וולברום הוכללה בגנרלגוברנמן.
ב-1940 החלו הגרמנים לגרש פליטים מעיירות בסביבה כמו ז'רנובייץ לוולברום.
היודנראט ארגן חלוקת מזון במחיר סמלי וניהל "מחלקת תברואה" עם שני רופאים ורוקח.
באביב 1942 הצטוו היהודים לעבור לגטו.
רבים מהם נשלחו למחנות ריכוז ולעבודות כפייה.
ב-5 בספטמבר התבצעה אקציה בעיירה.
מעטים נשלחו לפלאשוב ולמחנות עבודה אחרים.
לאחר האקציה נותרו מאות יהודים בוולברום.
הם הועסקו במיון חפצי הערך והרכוש שנשאר.
בתחילת נובמבר התבצעה האקציה השנייה והסופית.
כ-800 היהודים שנותרו בוולברום נלקחו ליער סמוך ונורו למוות.
בתקופת המלחמה נהרס בית הקברות ונותרו בו מצבות ספרות בלבד.
תושבי העיירה והסביבה פירקו את בניין בית הכנסת והשתמשו בלבניו לבניית בתיהם.
בית מדרש אחד הפך למחסן והשני - למנזר.
מספר שנים לאחר המלחמה הקימה ממשלת פולין לוחות זיכרון באתר קברי האחים ביער הסמוך לבית הקברות, שבו נרצחו 800 מיהודי וולברום והסביבה.
בשנת 1988 הוקמה בבית הקברות ההרוס, בסיוע קרן משפחת ניסנבאום, אנדרטה לזכר 4,500 יהודי וולברום.
וולברין הוא סרט גיבורי-על אמריקאי מיולי 2013. הסרט בוים על ידי ג'יימס מנגולד, ונכתב על ידי מארק בומבאק וסקוט פרנק.
הסרט מבוסס על קומיקס בשם "וולברין".
הסרט מבית פוקס ומארוול קומיקס, ומהווה חלק מסדרת סרטי "אקס-מן".
הפקת הסרט יצאה לדרך זמן קצר לאחר יציאתו לאקרנים של הסרט "X-מן המקור: וולברין".
הסרט מבוים על ידי ג'יימס מנגולד והוא צולם בעיקר באוסטרליה וביפן.
הסרט נפתח בשנת 1945, אז לוגאן הוחזק במחנה שבויים בנגסאקי, יפן.
מטוסי קרב אמריקאים חגים באוויר לקראת הפצצה ובזמן שהאסירים במחנה משתחררים לוגאן מחליט להישאר בבונקר בו הוחזק.
אליו מתלווה קצין יפני צעיר בשם יאשידה.
כאשר מטוסי הקרב מטילים את הפצצות, לוגאן מגן בגופו על יאשידה ובכך מציל אותו.
תוך זמן קצר גופו נרפא בזכות היכולות המוטאנטיות שלו.
בימי ההווה, לוגאן מתבודד ביוקון, קנדה ומתייסר על שרצח את מושא אהבתו ג'ין גריי.
יום אחד, בעת עימות עם ציידים על שימוש ברעל לא חוקי, לוגאן פוגש בנערה מוטאנטית בשם יוקיו, המסוגלת לחזות את זמן וצורת המוות של בני אדם.
יוקיו מבקשת מלוגאן להתלוות אליה לביקור ביפן, מכיוון שהאדון שלה, הלא הוא יאשידה, מעוניין לפגוש אותו.
כשלוגאן מגיע לביתו של יאשידה, הוא מזהה בו את אותו הצעיר שהציל במלחמת העולם השנייה.
כמו כן, הוא פוגש את בנו של יאשידה, שינג'ן, ואת נכדתו מאריקו.
במקום גם נמצאת וייפר, כרופאה האונקולוגית של יאשידה.
יאשידה מציע ללוגאן להעביר אליו את יכולות הריפוי שלו, כדי למנוע את מותו, ומציב בפניו את ההזדמנות לוותר על האלמותיות שלו ולמצוא מזור לדיכאון שלו.
לוגאן מסרב וזמן קצר לאחר מכן יאשידה מת.
לוגאן חולם שווייפר מרעילה אותו.
בהלווייתו של ישידה, חברי יאקוזה בראשות שינג'ן תוקפים את מאריקו וחוטפים אותה.
זאת מאחר שהיא הופכת ליורשת החוקית של האימפריה של יאשידה.
כשלוגאן מגן עליה הוא נורה ומגלה כי אינו מחלים במהירות כבעבר.
בעזרת חבר ילדות של מאריקו, הראדה, היא ולוגאן נמלטים לרכבת שינקנסן.
ברכבת לוגאן מותקף על ידי מתנקשים ולאחר שהוא שורד קרב על גג הרכבת הוא מגיע ליעד של מאריקו ומתארח במלון.
בלילה הוא שוב סובל מסיוטים וחולם על ג'ין.
לוגאן מתעורר ומתמוטט מפצעיו בגשם.
כדי לשמור על חשאיות מאריקו מטפלת בו בעזרת וטרינר, נכדו של בעל המלון בו הם משתכנים.
לוגאן ומאריקו מגיעים לבית הקיץ של יאשידה בנגסאקי, היכן שבילתה את ילדותה עם יוקיו והראדה.
לוגאן מבקר בבונקר בו הציל את חייו של ישידה, ועליו חלם לפני מספר לילות.
את הלילה הוא ומאריקו מעבירים יחד.
בבוקר המחרת לוגאן מגלה כי מאריקו נעלמה.
הוא מגלה כי נובורו מורי, ארוסה של מאריקו ושר המשפטים המושחת של יפן, עומד מאחורי חטיפתה.
בינתיים יוקיו מגיעה לנגסאקי לאחר שמבינה כי לוגאן יזדקק לעזרתה.
היא מוצאת אותו ומספרת כי ראתה חיזיון ובו הוא מת.
לוגאן מתעמת עם מורי ומגלה כי החטיפה הוזמנה על ידי שינג'ן.
במעונו של יאשידה, שינג'ן מגלה למריקו שצוואתו של יאשידה הורתה להעביר את כל הרכוש למאריקו ולכן בכוונתו להרוג אותה.
הראדה פולש למקום וחוטף את מאריקו בעוד וייפר מרעילה את שינג'ן והם נמלטים.
לוגאן ויוקיו נכנסים ומגלים כי כל שומרי הראש של שינג'ן מתים.
לוגאן משתמש בטכנולוגיית הריפוי של ישידה ומגלה כי וייפר השתילה בגופו רובוט ננסי המאט את יכולות הריפוי שלו.
לוגאן חותך את עצמו כדי להוציא אותו, אך שינג'ן נכנס עטוי שריון ונאבק בו וביוקיו.
לוגאן מצליח להסיר את הרובוט, אך מיד גוסס על השולחן.
יכולת הריפוי שלו משתחזרת והוא מתעורר ונלחם בשינג'ן, והורג אותו תוך הגנה עצמית.
לוגאן ויוקיו מגיעים למתקן המחקר היכן בו מוחזקת מאריקו.
הראדה ואנשי הנינג'ה שלו יורים בלוגאן שלל חצים ומיד לאחר מכן הוא מתעורר במתקן כשוייפר מחזיקה בו.
מסתבר שגם וייפר מוטאנטית, אשר עמידה בפני רעלים ושולטת היטב בכלי נשק רבים.
וייפר מציגה אותו בפני הסמוראי הכסוף, רובוט סמוראי ענק עשוי אדמנטיום, מתכת בלתי ניתנת להשמדה.
הסמוראי מנסה לחתוך את טפריו של לוגאן אך מאריקו מצילה את לוגאן והוא משתחרר.
הראדה יורה לעבר וייפר, שמשילה את עורה החיצוני ונאבקת ביוקיו.
במהלך הקרב הסמוראי הורג את הראדה.
הסמוראי מצליח לחתוך את טפריו של לוגאן, ובכך מאלץ אותו להשתמש בחרב.
יוקיו מצליחה להרוג את וייפר.
כשלוגאן נלחם בסמוראי, הוא נופל ונתלה על קצה גג המתקן.
הסמוראי מתחיל לקדוח לתוך תעריו השבורים של לוגאן בניסיון למשוך ממנו את הכוחות הייחודיים שלו.
עד מהרה מתגלה כי הסמוראי הכסוף אינו אלא יאשידה בעצמו, כשחליפת הסמוראי שומרת עליו בחיים.
יאשידה נהיה צעיר יותר ויותר, עקב ספיגת יכולות הריפוי של לוגאן, אך מאריקו משליכה את תעריו השבורים של לוגאן לעבר ישידה ובכך מעניקה ללוגאן די זמן כדי להשמיד את חליפת הסמוראי.
לוגאן משחזר את כוחות הריפוי שלו, משמיד את החליפה ובכך גורם למותו של יאשידה.
בעודו פצוע, לוגאן חולם שוב על ג'ין, שקוראת לו להצטרף אליה בעולם המתים.
לוגאן מפנים כי נאלץ להרוג אותה וכי עשה את מה שהיה עליו לעשות.
כך הוא משלים עם רגשות האשם שלו, ומבין כי הוא לוחם, ועליו לחיות חיים בעלי משמעות.
לאחר הקרבות מאריקו הופכת למנכ"לית תעשיות יאשידה.
לאחר שסירב בנימוס להצעתה להישאר ביפן, מאריקו נפרדת מלוגאן בנמל התעופה ומשאילה לו את מטוסה הפרטי.
במטוס מבקשת ממנו יוקיו, אשר נשבעה להישאר לצידו כשומרת הראש שלו, לבחור את היעד הבא.
בסצנה שאחרי הכתוביות, לוגאן חוזר לארצות הברית לאחר כשנתיים.
בהמתנה לביקורת בנמל התעופה, לוגאן מתעדכן בפיתוחיה האחרונים של חברת הטכנולוגיה האנטי-מוטאנטית "תעשיות טראסק".
לפתע, מופיע מגנטו, ודורש מלוגאן את עזרתו כנגד איום מסוכן (סנטינלים מסרט ההמשך אקס-מן: העתיד שהיה).
לוגאן תוהה מדוע עליו לבטוח במגנטו, אך לפתע מופיע צ'ארלס אקסבייר ותומך בו, זאת לתדהמתו של לוגאן אשר חזה במותו.
יו ג'קמן - ג'יימס "לוגאן" האולט / וולברין
טאו אוקאמוטו - מאריקו ישידה, בתו של שינג'ן, הנמצאת במערכת יחסים חשאית עם וולברין
רילה פוקושימה - יוקיו, מוטאנטית בעלת יכולות חיזוי ואחת מהמתנקשים הקטלניים ביותר של שבט ישידה
הירויוקי סנאדה - שינג'ן ישידה, אביה של מאריקו וראש הפשע המאורגן
הארויקו ימאנוצ'י - ישידה, ראש תאגיד ישידה, זאיבצו טכנולוגי
וויל יון לי - קנואיצ'יו הראדה, מאהבה לשעבר של מאריקו וראש שבט הנינג'ות השחורות, שנשבע להגן על משפחת ישידה
בריאן טי - נובורו מורי, שר מושחת במשרד המשפטים שעתיד להנשא למאריקו
סבטלנה חודצ'נקובה - ד"ר גרין/וייפר, מוטאנטית בעלת חסינות לרעלנים
בנוסף, בסרט מופיעים בהופעת קמע פמקה ינסן כג'ין גריי, איאן מקלן כמגנטו ופטריק סטיוארט כפרופסור אקסבייר.
בספטמבר 2007, קבע גאווין הוד כי המשך, אם יופק, יתרחש ביפן.
ב-2009, כאשר "אקס-מן המקור: וולברין", הסרט הקודם בסדרה, יצא לאקרנים, הסצנה שלאחר הכתוביות הציגה את לוגאן ביפן.
מעט לאחר צאת הסרט, ההמשך אושר באופן רשמי, כמו גם התרחשותו ביפן.
אחר זאת, יו ג'קמן אמר כי ההמשך יתבסס על ריצת הקומיקס של כריס קלרמונט ופרנק מילר מ-1982, אשר מאורעותיה התרחשו ביפן.
צילומי הסרט החלו באוקטובר 2011, ולאחר מכן הצילומים נדחו לאביב 2012, עקב התחייבותו של יו ג'קמן לשחק בסרט עלובי החיים.
הסרט צולם בוונקובר שבקנדה, סידני שבאוסטרליה וטוקיו שביפן.
במרץ 2013, יצאה הכרזה הרשמית והקדימון הבינלאומי, במאי יצא טיזר - קדימון שני.
הסרט יצא לאקרנים ביולי 2013. באירועי הקידום של הסרט, הבמאי הודה כי נחתכו 12 דקות מהסרט, ואלה הופיעו ב-DVD של הסרט, שהפך נגיש להורדה דיגיטלית ולמכירה החל מנובמבר 2013.
במרץ 2014 הכריזו פוקס המאה ה-20 כי המשך ייצא ב-3 במרץ 2017. ג'יימס מנגולד יחזור למלאכת הבימוי, ועבור כתיבת התסריט נשכרו דייוויד ג'יימס קלי ומייקל גרין, כשהסרט צפוי להתבסס על המיני-סדרה "לוגאן הזקן".
לוגאן הזקן היא מיני-סדרה ביקום מארוול שפורסמה בחוברות הקומיקס וולברין על ידי חברת ההוצאה לאור מארוול קומיקס בין יוני 2008 לספטמבר 2009 למשך 8 חוברות.
המיני-סדרה נכתבה על ידי מארק מילר ואוירה על ידי סטיב מקניבן.
המיני-סדרה אינה מתקיימת ביקום מארוול הראשי, ארץ-616, אלא ביקום נפרד, ארץ-807128, המתרחש כ-50 שנים בעתיד.
שם, נבלי-העל השונים התאחדו כקבוצה נגד גיבורי-העל על מנת להשתלט על העולם וליצור הרס וחורבן, והשתמשו בתמרון המחשבות של מיסטריו על מנת לגרום לוולברין להרוג עבורם את האוונג'רס והאקס-מן ובכך להקל על עבודתם.
טרגדיה נוראית זו גרמה לו לחזור לזהותו כלוגאן ולפרוש מחייו כ"וולברין", ולפצוח בחיים חדשים באזור מבודד בקליפורניה.
עם זאת, עברו רודף אותו, והוא נאלץ לצאת יחד עם קלינט בארטון למסע ברחבי ארצות הברית על מנת להגן על משפחתו, כשדרכו מלאה בבעיות.
המיני-סדרה זכתה לביקורות חיוביות רבות, ודמויותיהם של לוגאן הזקן וברוס באנר הבן זכו לפופולריות רבה אשר המשיכה איתם להופעה בחוברות ארבעת המופלאים והכוח המופלא.
באירועי "מלחמות סודיות" של שנת 2015, פורסמה מיני-סדרה בכתיבתו של בריאן מייקל בנדיס ובאיורו של אנדרה סורנטינו אשר המשיכה את מעללי הדמות, ופורסמה למשך 5 חוברות בין יולי לספטמבר.
בתום אירועים אלו, וכחלק מאירועי האפילוג של "מארוול החדשה והשונה", דמותו של לוגאן הזקן הועברה ליקום ארץ-616, ומתפקדת כוולברין לצד X-23, בהופעה בסדרת סולו ובסדרות "האקס-מן המיוחדים" ו"אקס-מן המוזהבים".
ב-2018, החלה ריצתה של מיני-סדרה המתמקדת בדמותו של בארטון ועובדת כפריקוול.
סרט הלייב אקשן "לוגאן" מתוך סרטי האקס-מן של פוקס המאה ה-20 מתבסס באופן רופף על המיני-סדרה ולוקח ממנה אלמנטים שונים.
50 שנה בעתיד יקום מארוול, כל גיבורי-העל נהרגו פרט לקבוצה קטנה.
לוגאן, בעברו וולברין, מתגורר עם אשתו מורין ובניהם סקוטי וג'ייד בחלקת אדמה בסקרמנטו, קליפורניה, שנעשתה חלק משטח "ארץ הענקים".
לוגאן נאלץ להתמודד עם בעיות כספיות בתשלום שכר דירתו לבעלי השטח, צאצאיהם של ברוס באנר/הענק הירוק וג'ניפר וולטרס/הענקית הירוקה שנולדו כתוצאה מגילוי עריות.
לוגאן מוצג כזקן ושבור, שאינו משתמש בטפריו.
כנופיית הענקים מגיעה להתעמת עם לוגאן בנוגע לתשלום, מכים אותו באכזריות ולועגים לו על שאינו נלחם נגדם, אף על פי שבעבר היה מגיבורי-העל האלימים ביותר.
מאוחר יותר לוגאן נפגש עם הוקאיי העיוור והזקן, אשר מציע לו עבודה: העברת מזוודה מלאה בחומר סודי וככל הנראה לא חוקי.
לוגאן נפרד ממשפחתו, ובנסיעה מגלה כי כל אמריקה נכבשה בידי נבלי-על.
לוגאן והוקאיי מגלים כי המולוידים החלו להרוג בני-אדם בעיקר באירופה ואסיה, ואף החריבו והרגו את כל תושבי סן פרנסיסקו.
כאשר הותקפו בידי הגוסט ריידרס כשחיפשו ניצולים בסן פרנסיסקו, לוגאן לא תקף גם כאשר הותקף בעצמו.
הוקאיי הרג את כולם, והופתע מגישתו הפציפיסטית החדשה של לוגאן.
הם הגיעו למפלי הפטיש, בעבר לאס וגאס, שהפכו לאטרקציה התיירותית הגדולה באמריקה הדיסטופית היות ששם נפל המיולניר כאשר תור נהרג.
לוגאן והוקאיי נפגשים עם אולטרון-8, שמודיע להוקאיי שישנה בעיה עם טוניה ברטון, אשתו השלישית של הוקאיי ובתו הצעירה של ספיידרמן.
טוניה מסבירה להם כי בתם אשלי יצאה עם שני חבריה המתחזים לדרדוויל ולמעניש על מנת להרוג את הקינגפין החדש, אך הם נלכדו ויוצאו להורג.
הוקאיי אומר ללוגאן כי יכפיל את שכרו אם יעזור לו להציל את בתו, והם יוצאים לדרך.
הם מגיעים לתחום שליטתו של הקינגפין בסולט לייק סיטי, שם חבריה של אשלי נאכלים בידי דינוזאורים.
לוגאן והוקאיי מגלים היכן אשלי מוחזקת, והוקאיי מחלץ אותה באמצעות מכונית ה"ספיידר-מובייל" שלהם.
כאשר אשלי משתחררת היא רוצחת את הקינגפין, ומגלה כי תכננה להורגו על מנת שתוכל להשתלט על שטחיו.
אשלי פוקדת להרוג את שניהם כביטוי לכוחה החדש, והם בורחים.
לוגאן והוקאיי נמלטים מקבוצה גדולה של בריוניה החדשים של אשלי, כשלפתע המולוידים שואבים את כולם מתחת לאדמה.
כשלוגאן מתעורר הוא מגלה כי המולוידים אכלו את כל הבריונים, ומצליח להימלט עם הוקאיי.
הם נוסעים ליד כמה מקומות בשליטת נבלי-העל, ועוצרים להפסקה בפאב באיווה/מאורתו של דום.
לוגאן מצהיר כי הוא אינו מפחד למות, מה שגורם לפלשבק בו הוא עומד בתלבושת קרועה ומלאה דם מעל גופותיהם של מיסטר סיניסטר, אומגה רד וליידי דת'סטרייק.
לוגאן יצא מהפאב כאשר תקף אדם שצחק על שניהם, והסכים לספר להוקאיי מדוע נדר לא לשלוף את טפריו ונעשה פציפיסט.
בפלשבק מגיעות שיחות מצוקה לאחוזת אקס מאוונג'רס, S.H.I.E.L.D, ארבעת המופלאים וואקאנדה.
לפתע מגיע צבא נבלי-על ענקי בגודלו ותוקף את האחוזה, ואילו שאר האקס-מן נעלמו.
בעוד התלמידים והילדים מצליחים לברוח, לוגאן הורג את כל נבלי-העל.
כאשר הרג את בולזאיי, הוא הסתכל על גופתו וגילה שהרג את ג'ובילי.
לפתע מיסטריו התגלה, וחשף כי באמצעות אשליותיו, גרם ללוגאן להרוג את כל שאר האקס-מן.
הוא מודה ללוגאן על שעזר לנבלי-העל להשתלט על אמריקה ונעלם.
לוגאן מנסה להתאבד באמצעות רכבת משא, אך נשאר בחיים הודות ליכולת הריפוי העצמי שלו.
בזמן ההווה הוא אומר להוקאיי כי אמנם הוא לא נהרג, אך הרג את אישיות וולברין.
למחרת הם ממשיכים בנסיעתם, ולאחר ששילמו אגרה לילד בעל קסדת איש הנמלה, מותקפים בידי טירנוזאורוס רקס בעל סימביוט ונום.
במקום אחר, אמה פרוסט צופה בלוגאן ובהוקאיי באמצעות מחשב, ושולחת את חזיז שחור לנטרל את הדינוזאור.
לאחר מכן כל השלושה משוגרים לרובע המוטאנטים האסור, שם לוגאן נדהם לראות את אמה צעירה וחיה.
היא מסבירה לו שהיא נראית צעירה בעזרת יכולותיה, וכי הם במקום הבטוח היחיד עבור מוטאנטים.
לוגאן והוקאיי עוזבים לאחר תיקון הספיידר-מובייל, ולבסוף מגיעים לניו יורק שהפכה לניו בבל.
הם נותנים את התיבה לאדם בשם טוביאס, הטוען שהוא מנהיג המרד בחוף המזרחי, ומתגלה כי היא מכילה 99 מבחנות של נוסחת סופר-חייל למען יצירת קבוצת אוונג'רס חדשה.
כאשר הוקאיי דורש מבחנה ומקום בקבוצה, טוביאס מורה לאנשיו לירות בלוגאן, וחושף כי הוא עובד עבור הממשלה של הגולגולת האדומה.
כאשר הוקאיי מסרב להתחנן על חיו, הוא נורה בין עיניו ונהרג.
בפלשבק בבניין הקפיטול, הגולגולת האדומה עומד מעל קפטן אמריקה המובס ומסביר לנבלי-העל שעליהם להתאחד, להביס את גיבורי-העל ולכבוש את אמריקה.
לאחר חלוקת האזורים, הגולגולת הורג את הקפטן.
בזמן ההווה בחדר הגביעים שלו, הגולגולת מכהן כנשיא ארצות הברית ולובש את תלבושתו של הקפטן.
הגולגולת נראה מרוצה מהישיגיהם של טוביאס ואנשיו, ומציע להם את המבחנות כפרס.
אחד מאנשיו של טוביאס מנסה להודיע להם כי חורי הקליעים בגופו של לוגאן נרפאים, כשלפתע לוגאן מתעורר והורג את כולם ללא טפריו.
הוא החל בקרב נגד הגולגולת, ועורף את ראשו בעזרת המגן של קפטן אמריקה.
כאשר הוא שומע את אנשיו של הגולגולת, הוא לובש את שריון איירון מן ועף לעבר ביתו.
הוא מתרסק בחלק כלשהו באמריקה, ומגיע לביתו כעבור 36 שעות.
הוא שואל את שכנו היכן כנופיית הענקים כדי שיוכל לשלם להם, אך שכנו מודיע לו שהכנופיה הרגה את משפחתו.
כאשר הוא מגיע לביתו ורואה את גופותיהם, הוא מפר את נדרו ושולף את טפריו לקראת הקרב.
לוגאן יוצא לקרב נגד כנופיית הענקים, ומתחיל בטבח.
לאחר שהרג את שאר הכנופיה הוא מגיע למאורתם, שם הוא מוצא את באנר האב וצאצאיתו מאכילים תינוק.
הוא הורג את הצאצאית ומתחיל בקרב נגד באנר, אשר מפגין כוח על-אנושי גם בצורתו האנושית.
באנר מסביר שהוא שופר בידי פצצה גרעינית, ויכל להזדווג רק עם ג'ניפר וולטרס בגלל מבנה גופם המשותף.
בסופו של דבר באנר הופך לגרסה ענקית ומפלצתית של הענק הירוק, ואוכל את לוגאן.
12 שעות לאחר מכן, בילי-בוב באנר חוזר למאורה, ומגלה כי כל הכנופיה נהרגו פרט לבאנר האב ולתינוק.
לפתע באנר האב קרס על הרצפה, ולוגאן קרע את בטנו מבפנים ופרץ החוצה, ובכך הרג אותו.
בילי-בוב מוסר את בגדיו ורכושו ללוגאן על מנת שלא יהרגו, ומתחנן שלא יהרוג גם את התינוק.
לוגאן עוזב לאחר הלוויית משפחתו יחד עם תינוקו של באנר, ברוס באנר הבן, על מנת להרוג את שאר הנבלים ולשחרר את אמריקה.
הסיפור מתקיים באמריקה הכבושה, אשר כעת חלק מאזור "השממה" בעולם-המלחמה שנוצר בידי דוקטור סטריינג' ודוקטור דום מארץ-616, כשדום מכהן כקיסר עולם-המלחמה ומפקיד ברונים על מנת לשלוט באזורים.
לאחר ששחרר עיירה מכיבושו של גלדיאטור, לוגאן נתקל בדרך לביתו בראש אולטרון הרוס, ולקח אותו.
הוא שוחח עם דניאל קייג', בתם של לוק וג'סיקה המתים, ולאחר מכן עזב למפלי הפטיש.
שם, הוא פגש באמה פרוסט, אשר האשימה אותו בכך שכאשר גרם למותו של הקינגפין והרג את כנופיית הענקים נוצר ואקום שגרם לכנופיית "המענישים" להשתלט.
לוגאן התייעץ עם אולטרון-8 בדבר הראש אותו מצא, וגילה כי הראש שייך לאולטרון-5. אמה הוסיפה וסיפרה כי הראש הגיע מאחורי החומה המפרידה בין "השממה" לשאר העולם, כשלפתע הופיעו "המענישים" והרגו אותה.
לאחר שנפרד מאמה הגוססת, לוגאן החל לטפס לצידה השני של החומה.
לוגאן הגיע לראש החומה, וצפה בנוף עירוני מרוחק כשלפתע חבר בחיל תור הגיע ואסר עליו להמשיך.
כאשר התעלם ממנו, תור הכה את לוגאן בברק והפיל אותו לצד השני של החומה - אזור נוסף בעולם-המלחמה, "מתחם אפוקליפס".
לוגאן ברח, ולאחר שהדף נמר ונלחם בסייברטות' ובאנשיו ברק פתאומי הרג את אויביו, ונגלה כמעשה של סטורם בשליחות האקס-מן.
לוגאן התעורר בבסיסם של האקס-מן, וניסה להבין את המתרחש.
כאשר מגנטו ציין כי הוא מאמין שלוגאן הוא מתחזה שנשלח לחדור לשורותיהם, האקס-מן הותקפו בידי סייברטות', מיסטר סיניסטר ואביס.
מגנטו העיף את לוגאן מהמקום באמצעות כוחותיו, וכאשר הוא נחת וניסה להבין את המצב, הוא נתקל באפוקליפס.
אפוקליפס נהיה למבולבל בעקבות הופעתו הפתאומית של לוגאן, היות שהרג אותו ואף חזה בנשימותיו האחרונות.
אפוקליפס ניסה לברר למה וולברין חזר אך ניסיונותיו לברר את עברו וקורותיו נקטעו על ידי הופעתו של חבר בחיל תור, אשר קרא להם להיכנע למעצר.
אפוקליפס זעם מהמגבלות אשר הוטלו עליו ברצונו לחופש, ותקף את החבר בחיל, אם כי הובס במהרה.
לוגאן השיב מלחמה לחבר החיל, בעזרתה של טביתה סמית', אך נהדף והועף למרחק רב, עד שנחת באזור אחר בעולם-המלחמה, "טכנופוליס" (Technopolis, "עיר הטכנולוגיה").
שם, הוא טופל בידי טוני סטארק אשר הופתע מכישורי ההישרדות שלו וכוחותיו.
שליחו של דום, וור משין, הגלה אותו לאזור אחר בעולם-המלחמה, "אי המתים", כעונש על שיצא מתחום עולמו.
ב"אי המתים", לוגאן הותקף על ידי מאות זומבים, ונאלץ לפלס את דרכו בלחימה שארכה עשרות ימים.
בסופו של דבר, הוא הצליח לתפוס מחסה במערה נטושה, אך נחרד למצוא בה את הענקית הירוקה הנגועה בווירוס הזומבים.
בעזרת מחשבותיה האובדניות ומצבה הנפשי הירוד, והבנתה כי היא אינה יכולה למנוע את מותה, לוגאן שכנע את הענקית להשתמש בחוזקה על מנת לעזור לו לחצות את החומה ולעבור לעולם אחר, מעשה שיגרום בוודאות למותה.
היא הסכימה, ואכן מתה במהלך הפעולה שהעבירה את לואגן מעבר לחומה והגיע לאזור המרכזי בעולם-המלחמה, "ממלכת מנהטן".
שם, הוא פגש בגרסה צעירה של ג'ין גריי ובאמה פרוסט מארץ-616 והצטרף אליהן לאקס-מן במרד נגד דוקטור דום, כשלבסוף הבזק אור עמעם אותו, והוא התעורר בארץ-616.